钦定古今图书集成/明伦汇编/氏族典/第448卷 > 《廖用贤尚友录》 > 沈昙庆
## 钦定古今图书集成/明伦汇编/氏族典/第448卷 > 《廖用贤尚友录》 > 沈昙庆

按《宋书沈昙庆传》，“昙庆，吴兴武康人，侍中怀文从父
兄也。父发，员外散骑侍郎，早卒。昙庆初辟主簿、州从
事、西曹主簿，长沙王义欣后军镇军主簿，义欣又请
为记室，出为馀杭令，迁司徒主簿，江夏王义恭太尉
录事参军，尚书右丞。世祖践祚，除东海王㭏抚军长
史，入为尚书吏部郎。大明元年，督徐兖二州及梁郡诸军事、辅国将军、徐州刺史。明年，征为左卫将军。三
年，迁祠部尚书。其年卒。昙庆谨实清正，所莅有称绩。